LidanRubinov/Halacha-QA huggingface dataset:
שאלה: ששאלה בנושא בישול בכלים שאינם כשרים לפסח: אני מדריכה בדיור מוגן לפגועי נפש ואחד התפקידים שלי זה לבשל איתם לערב פסח (האנשים בני 50 פלוס ללא משפחות וחוגגים את חג הפסח ביחד) הבעיה העיקרית היא שהם אינם מכשירים את הכלים שלהם לפסח מאחר והם לא מודעים לחשיבות וגם אינם מאמינים בהכרח. אני כן שומרת על כשרות בפסח ושאלתי היא האם מותר לי לבשל איתם לפני חג הפסח (ביום ראשון, יום לפני ערב פסח) בכלים שאינם מוכשרים לפסח בידיעה שיאכלו את האוכל בערב פסח? אשמח למענה מהיר
תשובה: וברכת ד  אשרייך שאת זוכה להרבות חסד עם נזקקים. נראה שאם הכלים יהיו נקיים לגמרי (ללא שאריות דבוקות) וכמו כן לא בשלו בהם 24 שעות קודם הבישול המדובר. אפשר יהיה להקל בכך שאת תבשלי להם והם יאכלו בליל הסדר. אמנם לך לא ראוי לאכול מכיוון שהרמ"א (תמז סעי  י) החמיר בכך, אבל לאנשים חלשים ותשושים אפשר להקל לצורך גדול (וכפי שפסק המשנה ברורה ס"ק צח). חג כשר ושמח בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: אאיך מכפרים על לשון הרע?: יש לי שאלה, אני מרגישה שאני חוטאת מידי פעם בלשון הרע, ואני מתכוונת לכך שאני יכולה לספר לחברה מאוד טובה על דברים שלא מוצאים חן בעיני בחברות אחרות, או על התנהגות שהכעיסה אותי.ולפעמים אני מרגישה לא טוב עם עצמי אח"כ שדיברתי עליהן כי הן חברות כביכול, למרות שכולנו לעיתים חוטאים בחטא "הריכול", אני מאוד הייתי רוצה לשנות את זה, ובכ"ז לכפר על עניין לשון הרע ועל שדיברתי בעבר. רוצה לציין כי לא אהיה מסוגלת לומר להן שדיברתי עליהן ושיסלחו לי, האם תוכלו להמליץ לי על דרך נוספת שתכפר על העניין מבלי ידיעתן על כך, מתוך מטרה כמובן ברורה שלא ארצה להכשל בכך בעתיד עד כמה שזה תלוי בי?. ליאת
תשובה: יישר כוח על המגמה ועל עולם התיקון. כלל גדול הוא בענייני תשובה: מה שניתן לעשות   עושים, ומה שלא ניתן   מקווים שבהמשך יהיה אפשרי. מה אפוא ניתן לעשות? ראשית, את הצעד הראשון כבר עשית. הרצון והנכונות לתקן ולשנות את הדרך. מעתה והלאה, ניתן לקבל על עצמך לנסות ולהימנע בעתיד. כשהופכים את הנפילה שבעבר לבסיס לבניית עתיד טוב יותר   מצליחים להפוך זדונות לזכויות וזוהי הדרך של התיקון. מעבר לזה, אפשר אפילו לטפס גבוה יותר, ולכוון את עצמנו לדבר טוב על בני אדם, להיות פחות שיפוטיים, לראות בעין טובה דברים שנראו לנו בעבר בעייתיים וכדו. בדרך זו, מצליחים לעשות היפוך גדול   מנפילה לקימה. יישר כוח גדול, וזו הדרך שבאמת יש ללכת בה.
שאלה: אאיך מכפרים על לשון הרע: יש לי שאלה, אני מרגישה שאני חוטאת מידי פעם בלשון הרע, ואני מתכוונת לכך שאני יכולה לספר לחברה מאוד טובה על דברים שלא מוצאים חן בעיני בחברות אחרות, או על התנהגות שהכעיסה אותי.ולפעמים אני מרגישה לא טוב עם עצמי אח"כ שדיברתי עליהן כי הן חברות כביכול, למרות שכולנו לעיתים חוטאים בחטא "הריכול", אני מאוד הייתי רוצה לשנות את זה, ובכ"ז לכפר על עניין לשון הרע ועל שדיברתי בעבר. רוצה לציין כי לא אהיה מסוגלת לומר להן שדיברתי עליהן ושיסלחו לי, האם תוכלו להמליץ לי על דרך נוספת שתכפר על העניין מבלי ידיעתן על כך, מתוך מטרה כמובן ברורה שלא ארצה להכשל בכך בעתיד עד כמה שזה תלוי בי?. ל
תשובה: לך, בד"כ אין דרך לכפר על לשון הרע! בינתיים תקפידי להפסיק לדבר. כדי לכפר על לשון הרע את צריכה להגיע לכל מי ששמע לכל מי ששמע ממי שמע בכל העולם כדי לעצור את התפשטותו וכן לכל מי שעליו נאמרו הדברים להתנצל בפני כל אחד ואחד, שהם יאמינו לתיקון ויפסיקו להפיץ ואחרי כל זאת - אם לא נגרם לאף אחד נזק מדבריך וכולם מחלו לך אז ניתן לפנות לקב"ה ולבקש את מחילתו. כיון שהכפרה רחוקה אז בינתיים המשימות הן 1. להפסיק לדבר (וגם להפסיק לשמוע) 2. לנסות לעצור ככל שניתן את התפשטות הדברים הללו 3 לבקש מחילה ממי שניתן. בהצלחה וחג שמח דוד לוי 098987548 תזכורת - לשון זה הרע זה גם על דברים אמתיים נכונים ובדוקים בינתיים תפני לולם ושי
שאלה: פפסטה: האם פסטה תוצרת איטליה בהשגחת הרב ישועה חדאד ובאישור הרבנות היא כשרה? זה מה שכתוב על האריזה, אין חותמת.
תשובה: יש לפנות למחלקת היבוא 02-5313131 במידה ואתה צורך מהדרין, יש לשאול האם המוצר מהדרין
שאלה: טטונה: האם ניתן לקנות טונה בהבשגחת בד"ץ בית יוסף בד"ץ מחזיקי הדת רבנות קרית מלאכי למהדרין או עדיף השגחה אחרת ואם כן מה עדיף?
תשובה: אפשרי כן חג שמח
שאלה: ממספרה בחול המועד פסח: יש לי חברה שפתחה עסק למספרות והיא שואלת האם היא יכולה להמשיך לעבוד בחול המועד פסח כדי שתוכל לכסות את החובות שאליהן נקלעה עם פתיחת העסק?
תשובה: לך אסור להסתפר בשום מקרה בחול המועד ולכן אין היתר לפתוח מספרה בברכת חג שמח דוד לוי
שאלה: אאלוהים מתגשם?: רציתי לשאול האם יש גישה ביהדות שאומרת שכל היש הנמצא הוא התגשמות פיזית של חלק מעצמות האלוקית? כלומר העצמות האלוקית הפכה לכל הגשם אל אף שיש עוד עצמות שלא הפכה לגשם? או שזו עבודה זרה?
תשובה: הקדוש ברוך הוא, אינו גוף, אין לו דמות גוף, והוא "אין סוף", כלומר אינו ניתן להגדרה כמותית, או לחלוקה. לפיכך, כאשר ברא את העולם, הרי אי אפשר לומר ש"חלק ממנו" הפך לדבר גשמי, ו"חלק אחר" נשאר לא-גשמי. לא יהיה זה נכון כלל ועיקר, כי אין דבר כזה "חלק מ." לגבי דבר שאיננו גשמי, ואינו ניתן לחלוקה.
שאלה: קקרבת משפחה ונישואים: האם קרבת משפחה של ארבעה דורות נחשבת? האם מותר לזוג להתחתן במקרה ששתי הסבתות רבא היו בנות דוד?
תשובה: על פי ההלכה מותר אפילו לבני דודים בדרכה ראשונה להינשא. על כן מובן שאין בעיה בדרגת הקירבה שתוארה. (התשובה ניתנה מהרב שלמה הכט) רבני ורבניות בית הלל עונים לשו"ת גם בפייסבוק
שאלה: חחמץ שעבר עליו הפסח: שאלתי היא האם כלים שבושל בהם חמץ בפסח הופכים לטרפים נחשב שבלוע בהם חמץ שעבר עליו הפסח. כלומר - האם יש בעיה להשתמש בהם לאחר הפסח.
תשובה: בפועל אין איסור אפילו על חמץ שנותר בגלוי בפסח מפני שאנחנו מבצעים ביטול חמץ בליל פסח באומרנו שכל החמץ שנשאר יהיה כעפר הארץ. אנחנו מנקים ומסלקים חמץ לפני פסח רק מחשש לכמות משמעותית שעלולה להשאר ולהאכל בפסח או לאחר הפסח (עוגיה שלמה וכד ). החמץ שבלוע בכלים אסור בפסח אבל אין לו משמעות לאחר הפסח. היו כאלה שחשבו למכור את הכלים - אבל מעשה כזה יוצר סיבוכים חמורים יותר של טבילת כלים וכיו"ב. עייני
שאלה: נניקוי אקווריום פסח: (אני חייב תשובה מהירה.) יש לנו אקווריום כבר 3 שנים. כל שנה לפני פסח אבא שלי אומר שחייבים לנקות אותו שלא יישאר חמץ. שאני חושב על זה, אני בטוח שאין שם איזה חמץ שראוי למאכל כלב, יש שם רק צואה של הדגים וממש טיפה מהאוכל שלהם שנשאר, שגם הוא בטח ייאכל עד מחר. בפסח עצמו אנחנו מאכילים אותם באוכל שהוא לא חמץ, אבל השאלה שלי היא האם באמת צריך להוציא את כל הדגים החוצה, לנקות את האקווריום (ששוקל לא מעט) ולעשות את כל העבודה הזאת?
תשובה: לענ"ד אין צורך לנקות מפני שרק על חמץ בשיעור כזית במקום אחד עוברים בבל יראה ובל יימצא וגם מסתבר שהדגים אכלו את החמץ. ובספר בדיקת חמץ וביעורו ג, מה, הוסיף שאם החמץ טונף לגמרי עד שאין סיכוי שאדם ישתמש בו לשום שימוש, הרי הוא מבוער. ועוד חידש שם בהערה ק"ל שמה שאמרו שכל שראוי לאכילת כלב עדיין נחשב חמץ וצריך לבערו, זה מפני שראוי לחמץ בו עיסות אחרות, אבל אם טונף, אף שכלב יכול לאוכלו, כיוון שאינו ראוי לשום שימוש אדם, נתבטל ואינו צריך לבערו. (עוד עיין בפסקי תשובות תמה, ז, דעות נוספות). אייל משה
שאלה: עעצים: הרב, יש לנו בחצר עץ לימונים. חלק מהענפים של העץ עברו את הגדר וצומחים מעל הגינה של השכנים. למי שייכים הפירות שצומחים על הענפים שמעל גינת השכנים? האם לנו או לשכנים? האם מותר לנו לקטוף אותם ולהביא לשכנים? האם הם צריכים לקטוף? עשהאל
תשובה: וברכת ד  העצים והפירות שלכם. אם פרי נפל הוא שייך לבעלי החצר, כיוון שאנשים מתייאשים מהפירות שנופלים. אתם יכולים לתת להם את הפירות במתנה שהם יקטפו, אבל אז הם צריכים לעשר את הפירות. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: אאמונה במשבר:, קוראים לי רחל ואני בת 14. אני בחורה דתייה ואני לומדת באולפנה, אבל לפעמים יש לי רגעים של משבר באמונה, קורים לי דברים רעים וזה מוריד לי את רמת האמונה, אני פחות מתפללת ואם כן הכוונה שאני משקיעה בתפילה פחותה ממה שהייתה לפני. אני רוצה לדעת אם יש לכם פתרונות או הצעות מה אני יכולה לעשות בשביל לחזק את האמונה ברגעים האלה ואיך בכל זאת אני ימשיך להאמין ואתחזק. מקווה שתענו מהר, רחל
תשובה: רחל היקרה אכן בחיינו קורים לנו לא פעם דברים קשים, רעים כואבים. הדברים הללו כפי שאת אכן הצגת בצורה נכונה וברורה גורמים לנו להסתכלות קשה על המציאות לשאלות של למה? מה עשיתי לא ר שמגיע לי המכה הזו? יותר יפה הוא שציינת שיש לעניין השפעה ישירה על תפילתך זה נכון, וגדול ואפילו מצוין! אז בואי נתבונן יחד לרגע על התפילה. בין תפקידיה השונים של התפילה היא קשר עם הקב"ה.הקב"ה לא ברא את העולם מושלם כדי שאנו נהיה שותפיו, לא שהוא יהיה כאדון עריץ מעלינו אלא הפוך-כדי שאנו נוכל להיות ממש שותפים למעשה בראשית. זו אחת הסיבות שישנם חסרונות בעולם שמציקים לנו, מכאיבים לנו ואנו רוצים לשנות וניגשים לתפילה שכן התפילה היא למעשה בקשה. כאשר האדם מתפלל הדרגה שלו כבר שונה ממה שהיה קודם שכן הוא פנה, הוא רוצה, הוא מבקש הוא פועל משהו בו בעצמו מתחולל-וכך גם התפילה פועלת. אמנם לעיתים אנו יכולים לבקש על דבר שבאמת כרגע הוא לא ניתן לשינוי ואולי אפילו מזיק למשל אולי אדם סיים את תפקידו בעולם ואנו מבקשים שיתרפא אך באמת- הגיע זמנו להתקדם הלאה להתפתח לעולם גדול יותר, נרחב יותר והתפילה שלי לא שייכת כאן. חשוב לציין שתפילה לעולם אינה חוזרת ריקם והיא אכן פועלת לאדם אחר במקום אחר(הרי כל ישראל ערבים לא? וכמו כן גם התפילה היא בלשון רבים!) ואפילו בי עצמי היא מעוררת לתשובה למחשבה. אמרת שתפילתך נחלשת וזה הדבר הטבעי ביותר הקורה לכולנו אך עלינו להזכיר לעצמנו תמיד מה היא התפילה מהי מהות התפילה ואז נהפוך הוא התפילה רק תלך ותתעצם! כמו כן לא פעם אנו תופסים קושי כדבר רע. אך האמת שגם הרע עצמו הוא תמיד טוב. בלי הרע לא היה לי לאן להתקדם לאן לשאוף איך לגדול! חשבי שהכל היה טוב סביבנו? אין שאיפה, אין שוני בין אנשים אין התקדמות אין את היכולת לגלות בעצמנו את הכוחות הטמונים בנו. ולכן אם קורה לי משהו רע סימן שזה הזמן לגדול באותו תחום אם אחי הקטן מעצבן אותי אני יכול להתעצבן ולקחת את זה למקום שממנו אין כל כך תועלת או הפוך לראות את זה כהזדמנות שקיבלתי משמיים לעבוד על מידת הכעס! על מידת הסבלנות שלי! ואז כל דבר רע שקורה לי אני רק גדל דרכו. נכון, ישנם דברים כואבים אם למשל אדם נפטר בחיינו- זה כואב, אבל הכאב מוליד דבר גדול אנו מוצאים בעצמנו פתאום כוחות שלא האמנו שקיימים בנו!! וכמובן גם האדם עצמו שנפטר-עלה לשלב גבוה הרבה יותר בלי מגבלות העולם הזה. לכן אולי שווה לנסות בכל פעם שקורה דבר רע לשבת ולחשוב מה זה בא ללמד אותי, איך אני גדלה מהסיטואציה שקיבלתי במתנה!! ואז תמיד ישנה עין טובה, תמיד בחיים הדברים יהיו לכיוון טוב, ולך כמובן שיהיה טוב. כמובן זו עבודה-אבל זה שווה  לך על השאלה ושתהיה הרבה הצלחה בהמשך הדרך! תמיד בשמחה חנןhananb1081 gmail.com
שאלה: ממיקום המזוזה: כב הרב רציתי לשאול לגבי מיקום הנחת המזוזה. לפי מה שהבנתי צריך לשים אותה בתחילת השליש העליון של המשקוף. רציתי לדעת האם זה אכן מחייב לשים אותה בהתחילת השליש העליון או שכל מקום בתוך השליש העליון כשר. האם זה מין הדין? העניין הוא שאת המזוזה שלנו כבר שמנו קצת מעל תחילת השליש ורציתי לדעת האם אני חייב עכשיו להוריד אותה (ואם כן, אז האם עלי לברך שוב) או שאפשר להשאירה במקומה. איכשהו גם יוצא שאם אני אשים אותה ממש בתחילת השליש העליון, זה נראה מאד נמוך ולא בגובה סטנדרטי כמו שרואים בד"כ. מראש!
תשובה: ציטוט מתוך אף על פי שכתבנו שמקום קביעת המזוזה הוא בתחלת שליש העליון (מלמטה למעלה), אם הניחה יותר למעלה, אם יש טירחא להסירה כדי לקובעה בתחלת שליש העליון, אין צריך לטרוח בזה, שכל שהדבר נעשה נחשב כדיעבד, ואין מטריחים אותו להסירה כדי לקובעה בתחלת שליש העליון, שאינו אלא לכתחלה, וכל שכן שיש פוסקים שמתירים בזה אף לכתחלה. ומכל מקום אם טרח והסירה וקבעה בתחלת שליש העליון, תבוא עליו ברכה. וכל זה בתנאי שתהיה המזוזה רחוקה מן המשקוף העליון טפח. אבל אם הניחה בתוך הטפח הקרוב למשקוף, צריך להסירה ולחזור ולקובעה כשהיא רחוקה מן המשקוף טפח. ואפילו אם רק חלק העליון מן המזוזה מונח בתוך הטפח הסמוך למשקוף, צריך להסירה ולהניח את כולה כשהיא במרחק טפח מן המשקוף. אך לא יברך. שם עמוד תרד
שאלה: ככשרות תרופה.: לכבוד הרב אני נוטלת כדורים של ויטמין d.לתרופה שאני נוטלת קוראים D-tab s. ורציתי לדעת האם האם היא כשרה לשימוש בפסח? (על התרופה עצמה רשום שהיא לא מכילה חיטה,גלוטן ושמרים). וחג כשר ושמח.
תשובה: וברכת ד  יש תרופות כאלו שכשרות לפסח, צריך לדעת חברת ייצור וכדו. נראה שאם זה חשוב לך תוכלי לקחת תרופה זו. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ששימוש בחומר סטרילי: לאחרונה התפרסם כי מכון כושרות הורה שחומר סטרילי אינו פעיל דיו בכדי להסיר תולעים. שאלתי היא - האם להכוונה הייתה רק לעניין שימוש בעלים ללא השגחה שאינם נקיים מחרקים ותולעים, או שגם לעניין השרייה הנצרקכת לירקטותעלים שכן תחת השגח? כלומר, האם לירקות שתחת השגחה שרק צריך השריה במיסבון כן סטרילי מועיל או שגם לעניין זה לא. אודה לתגובתכם בהקדם.
תשובה: עיין היטב. אנו לא הזכרנו שם של שום חברה בפרסום שלנו. מכון התורה והארץ כן הזכירו. עיין שם ועיין שם עוד שכתוה על גבי האריזה של החומר הנ"ל וצריך לבדוק את העלים. בגופו של ענין: אם תרצי אז אפשר להשתמש בחומר הנ"ל לניקוי ירקות עלים מפוקחים מחרקים.
שאלה: ששבת: השתתפתי לאחרונה בשבת עיון, משותפת לשומרי שבת ולכאלה שאינם שומרי שבת. בכוונתי היה לשאול ישירות את הרב שהשתתף באותה שבת, וזאת מבלי כל רצון לקנטר או לערער חלילה, אלא מכיוון שהנושא מטריד אותי מזה זמן. מכיוון שהרב אינו מופיע ברשימה הנוכחית לא אזכיר שמו ואשמח להיענות ע"י כל רב הנוהג להשתתף באירועים כאלה. ושאלותי: 1. האם רשאים המארגנים אירוע כזה, להזמין מרצה לשבת ביודעם שהמרצה יחלל את השבת בבואו לשאת הרצאתו ובחוזרו לביתו? (או - בשבת המאורגנת לקבוצה- להזמין נהג שיחזיר את הקבוצה לביתה עם צאת השבת, ביודעם שהנהג יחלל שבת ע"מ להגיע עם צאת השבת?) 2. האין פגם בהשתתפות באירוע כזה, כאשר המשתתף היושב לימינך שאינו שומר שבת, כותב לעצמו את תוכן ההרצאה או הערות שיבקש להעיר? 3. והאחרונה (שביחוד בה איני רוצה שתישמע ביקורת כל שהיא), האם מותר לי לשאת הרצאה באירוע כזה ביודעי, שלמעשה אני מכתיב את דברי למשתתף שאינו שומר שבת? בכל הכבוד ובמחילה אם שאלתי שלא כהלכה, וחג כשר ושמח
תשובה: אכן. אין היתר להזמין מרצה לתת הרצאה בשבת, אם אני יודע שהזמנתי תוביל אותו לחלל שבת. יכול להיות שלאותו מרצה שוריין חדר בבית הארחה, והוא הוזמן לשבת כולה, במקרה שכזה יש מקום להתיר. אולם באם הדבר לא נעשה כן, נדמה לי כי אין מקום להתיר זאת כלל. הדבר נכון גם לגבי הנהג שאמור להחזיר את הקבוצה. אם הנהג יהודי, יש להזמינו לשעה שלא תחייב אותו לחלל שבת. (יש להעיר. קבוצה שמזמינה אוטובוס, אין היא בוחרת עם איזה נהג לנסוע. ואם הטיול בצפון והנהג שנשלח עליהם גר באילת אין צורך להמתין 7 שעות לאחר השבת. אולם יש להמתין זמן שיאפשר לנהג אחר של החברה, שגר במקום קרוב יותר להגיע לאחר השבת). אם אדם מעביר הרצאה או שיעור בשבת, ויש מי שכותב את דבריו, אין המרצה עובר על איסור. בניגוד למקרים הקודמים שבהם אני מזמין אותו לחלל שבת, כאן אני מזמין אותו להאזין.
שאלה: אאוכל דגים: אני מגדל דגים ונתקלתי בשאלה. על תווית האוכל של הדגים רשום שבין מרכיבי האוכל יש קמח חיטה. מה עליי לעשות בנוגע לאוכל ולדגים שהרי עוד מעט מתקרב חג פסח ואיני יודע אם האוכל כשר לפסח?
תשובה: ב"ה, אסור להאכיל בעלי חיים חמץ בפסח כי החמץ אסור בהנאה, צריך לחפס אוכל כשר לפסח. דני ארגמן
שאלה: ככשרות הכלים של פסח: בע"ה את חג הפסח הקרוב אעשה אצל אמא שלי, יש לי שם כלים כשרים שבהם היא מבשלת עבורי (היא לא דתייה אבל בפסח היא מקפידה לנקות מחמץ ולא נכנס חמץ לבית שלה). מכיוון שרק אני אוכל על השולחן מהכלים המיוחדים של פסח אני חושש שהיא שטפה את הכלים של פסח משנים קודמות ביחד עם הכלים של החמץ במדיח, כמובן שגם על הכלים של החמץ לא היה חמץ כי כמו שאמרתי היא לא מכניסה חמץ אליה הבייתה. האם הכלים צריכים בהגעלה?
תשובה: וברכת ד  אין צורך בהגעלה כלל. אם היה חמץ ממשי היה מקום לספק, אבל מכיון שלא היה חמץ והכלים אינם בני יומם, וכמו כן המדיח נותן סבון המקלקל את הטעם, אין לחוש על כשרות הכלים. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ככשרות פסח אצל גויים: לכבוד הרב, אני כיום מתגוררת בחו ל ובימים אלו מתארגנת בקניות לחג הפסח. כיוון שמבחר המוצרים הכשרים לפסח כאן אינו רב הייתי רוצה לדעת האם ואילו דברים ניתן לקנות בחנויות הגויים בדגש על: כורכום (תבלין) כמון (תבלין) פירות ירקות אורז (אני אוכלת קטניות) נכעמה
תשובה: וברכת ד  פירות וירקות אין בעיות. אורז צריך רק בדיקה מחרקים המצויים. כמון וכורכום בני אשכנז לא אוכלים, בני ספרד יש מהם שאוכלים ויש שלא אוכלים, בכל מקרה צריך לנפות היטב, ואם לא יודעים האם ניפו קודם פסח אין לאכול. חג כשר ושמח יהודה הלוי עמיחי מכון התורה והארץ כפר דרום אשקלון
שאלה: ככשרות פסח: אני מתגוררת בחו ל ויש לי תינוק בן 14 חודשים שרגיש לחלב ולא יכול לאכול מוצרי חלב. במשך השנה בני אוכל תחליף חלב ללא לקטוז אל עכשיו בימים אלו שלפני פסי אני לא מוצאת אחד כזה כשר לפסח. האם נוכל לקנות לו תחליף כזה שאינו כשר לפסח? בהנחה שהילד קטן מאוד וזה מה שהוא שותה כל ערב מהיום שנולד.? נעמה.
תשובה: וברכת ד  צריך לבדוק שאין שם רכיבי חמץ, ואז אפשר לתת לילד בכלי מיוחד. חג כשר ושמח יהודה הלוי עמיחי מכון התורה והארץ כפר דרום אשקלון
שאלה: אאיך אני יודע שהיהדות זה האמת?: איך אני יודע שהיהדות זו האמת? נכון, רוב הדתות מאמינות בתנ"ך, והיהדות היא האמת לפי התנ"ך. אבל לכל הדתות יש מה לומר ולענות על הטענות שלנו. אז למה אני, שנולדתי יהודי צריך להישאר יהודי דתי בדיוק כמו אבא שלי? לדעתי מי שרוצה לחפש את האמת צריך לבדוק את כל הדתות באופן אובייקטיבי, ולא כמו שאלו שאני שואל אותם את השאלות האלו-אז הם אומרים לי "תסתכל בספרים", "תתחזק באמונה"- למה שאני אתחזק באמונה יהודית ולא באמונה נוצרית או איסלאמית??
תשובה: לק"י לך צדיק! ראשית אתנצל שקצת התעכבנו עם התשובה. מתוך הדברים שלך בהחלט ברור שהנושא הזה בוער בך ובוער לך לדעת למה להאמין ביהדות. אני יכול להבין את זה, בהחלט יש סקרנות לבדוק מה יש בחוץ ומה לכל השאר יש להגיד. במובן מסוים, יש פה משהו טבעי בחוש הזה של הסקרנות, אך יש משהו שצריך לזכור. הרבה פעמים אנחנו הולכים לחפש רחוק לפני שמחפשים במה שנמצא מתחת לאף. זו אולי תשובה ראשונית שקצת מקוממת כי אתה הרי בטוח שנגיד לך משהו כגון זה, אבל זו רק תחילת התשובה ולכן, אני מאוד מקווה שנוכל להתאזר בסבלנות עד הסוף כדי לנסות לראות גם דברים מעבר. אז למה הזכרנו את זה? הדברים האלו הן הפתיח לכך שנכווין ונדבר על המקום שלנו ביהדות, ועצם זה שאתה שואל מראה שי לך פה הסתכלות על חשיבות לנסות קודם כל להבין מה הולך במגרש הביתי   ביהדות   לפני שמסתכלים בחוץ. זה לא סותר את זה שההסתכלות יכולה להיות אובייקטיבית כי בסופו של דבר אין בדבר הזה מימד אובייקטיבי כי אם אתה מאמין א ממילא אתה סובייקטיבי, ואם אתה לא מאמין אז אתה גם כן סובייקטיבי. לך כן, אם אתה יהודי תסתכל במה שיש במקום בו אתה נמצא. לצערנו, מעבר למה שהזכרנו לפני זה, הרבה פעמים אנחנו מוצאים את עצמנו בחיים תמיד רוצים לחיות  שם  ולא מסתכלים על מה שיש לנו  כאן  עכשיו. תבחן בשכל שלך אם הטענות נשמעות הגיוניות. אם יש דת, כמו הנצרות שטענה שהיא עם ישראל החדש ולא נחזור לארץ, ועובדה שחזרנו, וכל האמונה אצלם מתבססת על התגלויות לאדם בודד, כפי שקיים גם באסלאם, לעומת עם ישראל שיש התגלות לאומה כולה. האם זה לא אומר משהו? ברור שתמיד יהיו להם תשובות, אך אמונה כשמה כן היא   אמונה ואם זה היה ידיעה זה היה אחרת. אמנם צריך שכל בשביל לבחון ולראות. אולי פה כן יהיה מקום לומר להתחזק, אך לא במובן הפשוט, אלא במובן של הלימוד. ללמוד את התנ"ך שלנו ולראות איפה הם מוצאים את הטענות שלהם מתוכו, ללמוד את המפרשים איך הם פירשו את זה, וכן אני ממליץ דווקא על פרשני הפשט והמילים בהתחלה. אני מאמין שזה יתן מקום להבנה. אפשר עוד להרחיב בנוגע ליחס לעומת דתות אחרות אך תוכל למצוא את זה גם כן בקישוריות לתשובות לשאלות דומות שכבר ענינו עליהן: אתה מוזמן להסתכל בהם. אם יש עוד שאלות, תרצה שנעמיק יותר מאשר מה שכתבנו בתשובות או מה שמופיע בקישוריות, אתה מוזמן לפנות אלינו בשמחה. כמובן, אתה מוזמן לפנות ולשאול גם שאלות נוספות וחדשות. הרבה הצלחה ופסח כשר ושמח, נתנאל netanelweil gmail.com
שאלה: ששעועית ירוקה: האם לבני אשכנז המקפידים על קטניות מותר לאכול שעועית ירוקה?
תשובה: וברכת ד  מנהג זה נהגו בני צפון אפריקה (מרוקו, לוב), אבל בני אשכנז לא אכלו כלל קטניות בפסח. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: פפדיון הבן: כבוד רב, לפני כשבועיים, אישתי ילדה את בני הבכור - בלידה טבעית. יחד עם זאת, לפני כ-14 שנים (כאשר אישתי היתה בת 18) היא עברה הפלה בשלב מוקדם מאד (חודש ראשון). ברצוני לדעת האם יש לערוך את מצוות פדיון הבן כרגיל? יש להוסיף ולומר כי בני נולד לפני הזמן (בשבוע 33 2) והינו פג, אך כבר לא נמצא באינקובטור. לתשובתכם אודה, איתי.
תשובה: יש ספק גדול, איזו הפלה בדיוק תפטור את הנולד אחריה מפדיון בכורות. לכל הדעות, אם הוכח על ידי עדות נאמנה של אנשים מוסמכים, שאיבריו של הנפל כבר החלו להתפתח, הנולד אחריו יהיה פטור מפדיון בכורות. אבל אם ההפלה חלה בשלב שעדיין איבריו של העובר לא התחילו להתפתח, ישנה מחלוקת גדולה בין הפוסקים. לדעת הרמ"א אין מתחשבים בו, ואם נולד אחריו בן זכר יש לפדותו אבל לדעת החכם-צבי (ק"ד) והשבות-יעקב (חייא ט), בכל מקרה, אם ארעה הפלה לפני לידתו של הבן הבכור, אין לפדותו בפדיון בכורות. ולמעשה צריך להתייעץ עם רופא ירא שמיים ולכן כדאי שתתקשרו למכון שלזינגר 02-6555266 ותבקשו לדבר עם הרב ד"ר מרדכי הלפרין. ולהלן הרחבה מספר פניני הלכה משפחה מאת הרב אליעזר מלמד שליט"א ועיינו בספר באתר ישיבה אייל משה בכור לאחר הפלה לעיתים נולד למשפחה בן זכר בכור, וכל הקרובים והידידים מצפים שעוד מעט יזמינו אותם לסעודת פדיון בכורות, אבל עובר חודש וההזמנה לא מגיעה. בדרך כלל הסיבה לכך היא שהיתה לפני כן הפלה, ואם כן הבן שנולד אחר כך למעשה איננו בכור. אמנם למדנו שמצד דיני ירושה הוא נחשב בכור, אבל לגבי קדושת בכורות, שעליה נאמר בתורה (במדבר ג, יב): "פטר רחם", כלומר הראשון שיצא ופתח את רחם אמו, זה שנולד לאחר הפלה אינו נחשב בכור, משום שהנפל הוא זה שפתח ראשון את מעי אימו. אלא שיש ספק גדול, איזו הפלה בדיוק תפטור את הנולד אחריה מפדיון בכורות. לכל הדעות, אם הוכח על ידי עדות נאמנה של אנשים מוסמכים, שאיבריו של הנפל כבר החלו להתפתח, הנולד אחריו יהיה פטור מפדיון בכורות. אבל אם ההפלה חלה בשלב שעדיין איבריו של העובר לא התחילו להתפתח, ישנה מחלוקת גדולה בין הפוסקים. לדעת הרמ"א על פי המהרי"ק (יו"ד שה, כג), מאחר שאברי העובר עוד לא התחילו להתרקם, אין מתחשבים בו, ואם נולד אחריו בן זכר יש לפדותו אבל לדעת החכם-צבי (ק"ד) והשבות-יעקב (חייא ט), בכל מקרה, אם ארעה הפלה לפני לידתו של הבן הבכור, אין לפדותו בפדיון בכורות. ולמעשה ראוי שכל מי שילדה אשתו בן בכור לאחר הפלה, ישאל שאלת חכם אם לפדות את בנו או לא.
שאלה: ככיבוד הורים: שמי רוני ואני בת 16.לאחרונה נכנסתי להדרכה ואני מאוד פעילה, בכללי, מתנדבת עובדת באמת שכיף לי! וגם מצליחה לעמוד במבחנים וכו. הקטע שהוא שעד עכשיו לא הייתי ילדה כזו והייתי הרבה בבית. אמא שלי גרושה ויש לי רק עוד אח 1.אמא שלי לאחרונה אומרת לי שהיא מרגישה שאין לה זמן לדבר איתי(למרות שאני מנסה להקדיש זמן.שבתות וכו ) והיא חושבת שאין לי זמן לעצמי והיא אומרת לי מידי פעם "רציתי שנצא היום" ואני מרגישה ממש רע במיוחד שאני באולפנא, ואח שלי משנה הבאה עובר גם לישיבה והבית יהיה ריק כל השבוע. אני מרגישה ממש רע כי היא כל הזמן לבד.מה לעשות? מצד אחד אני רוצה לפרוח וכו.מצד שני אני לא רוצה להשאיר את אמא שלי לבד.ולבנתיים היא לא בדיוק מתחתנת.מה לעשות? חשבתי ללכת להתפפלל על קבר רחל שלפחות תתחתן. מה אני עושה?
תשובה: לפני הכל אבקש להחמיא לך: לא כל נערה בגילך יודעת לראות ולהתחשב בקשיים של אמא שלה. זו מידה טובה מאוד שיש בך - תבורכי על כך. הבעיה שאת מציגה חוזרת פעמים רבות בעולם של אנשים אחראיים. הם עומדים מול צרכים אמיתיים וסותרים. הבעיה שיש לך עם אמך, תהיה לך בעזרת ד  בעוד מספר שנים עם הילדים שלך: הצורך והרצון שלך להתפתח מול החובה להעניק זמן לילדים שלך. הפתרון הנכון מורכב משני חלקים: 1. להגיע לעמדה רגשית חיובית עם אמך. 2. למצוא פתרון מעשי על ידי חלוקת זמנך בין כל הצרכים. את צריכה לשוחח עם אמא שלך על מה שאת מרגישה ממנה - על הקשיים שלה והאפשרות לקבל תמיכה ממך. את צריכה להציג לפניה גם את ההתפתחות האישית שלך: הכוח והשמחה שאת שואבת מהמעגלים הנוספים של העשיה שלך: באולפנא ובסניף. התמיכה הרגשית שלך באמא שלך יותר חשובה מהפתרון המעשי. היא צריכה להרגיש שהיא יקרה לך, חשובה לך ויש לך אכפתיות אמיתית לסייע לה להרגיש טוב. אחרי שתהיה ביניכן הבנה רגשית ותחושה שבאמת אכפת לכן זו מזו ואתן אוהבות ורוצות כל אחת בטובת השניה, תעברו לפתרון המעשי. צריך להגיע לפתרון משותף ומוסכם. לחלק את זמנך בין הקשר עם אמא ובין הפעילויות הנוספות שלך. את הפתרון הזה שתיכן חייבות לכבד - את באה בשמחה לאותו ערב שיש לך עם אמא שלך - ואמא שלך מכבדת ברצון את הערבים שאת פועלת בסניף. נ.ב. מלבד זוגיות חדשה יש פתרונות ביניים לבדידות של אמך: היא יכולה לצאת ללימודים, להתנדב ולפעול במקומות שונים. יש מסגרות לימודית והתנדבות גם בשעות הערב והלילה. כך תהיה לאמך גם תעסוקה מעניינת וחשובה וגם חברה אנושית נעימה. בהצלחה!
שאלה: ככשרות מי פה: ב"ה קניתי מי פה listerin וגיליתי שנותן הכשרות שלהם הוא "רב" רפורמי (יהורם מזור שר"י). אחד מהרכיבים של מי הפה, הוא אלכוהול. רציתי לשאול האם בכלל ײש צורך בכשרות למי הפה?
תשובה: יש פוסקים שסוברים שמי פה אינם זקוקים להכשר כיון שהם אינם רואים לאכילה. ויש שסוברים שהם כן דרושים הכשר. יש כמה בעיות כשרות בחומרי הגלם שמי פה. אלכוהול כפי שציינת. וגם glycerine שלעיתים מופק מין החי. ולכן מי שמקפיד לצרוך מי פה כשרים חייב לקנות עם הכשר מהמן. מוצרי LISTERINE כדלהן המוצרים בארה"ב הם כשרים ואף לפסח: listerine original antiseptic mouthwash listerine total care zero listerine Ultra clean antiseptic listerine whitening rinse listerine zero
שאלה: טטרה ומולר - המשך: שאלתי לגבי המלצה על טרה ומולר ונתתם לי את המספר של הרב בטרה. מחילה, אבל הנחתום יעיד על עיסתו? האם זו דרך מעודנת לא לתת תשובה?
תשובה: לא הבנתי את ההערה של כבודו. איני זוכר את פרטי השאלה אבל אם נתתי לך את המספר של רב "טרה" זה היה בגלל שהבנתי שאתה שואל שאלה ספציפית שרק הרב שנותן ההכשר יכול לענות עליה. באופן כללי למרבית מוצרי טרה יש הכשר מהדרין שניתן לסמוך עליו. ישנם מוצרים המכילים ג לטין דגים שחלק מפוסקי הספרדים אסרו לאכלו עם חלב.
שאלה: ההכשרת מיחם: שאלתי נוגעת להכשרת מיחם חשמלי לפסח. המיחם משמש אותנו מידי שבת, אך מעולם לא הנחנו על גביו חלה או חמץ אחר לחימום. האם אפשר להסתפק בהרתחת מים בתוך המיחם, או שחייבים לגרום גלישת מים וכו (בעבר כמעט והתקלקל לנו מיחם כך,כאשר נכנסו מים לתוך המפסק) יוסי
תשובה: יש לנקותו היטב לא חייבים גלישת מים להרתיח את המיחם, ולהכשיר את המכסה
שאלה: ההאם זה זרע לבטלה?: לך, יש פעמים אשר אני עושה שתן ואז בסוף הטיפה האחרונה שנוגעים בה היא דביקה עכשיו אני לא יודע מה זה האם זה זרע,ואם כן זה נחשב לזרע לבטלה? אני לא נתון תחת שליטה של זה פשוט עושה את השתן וזה נפלט עם זה, האם זה חטא? האם זה בכלל זרע? איך אפשר לעצור את זה? אולי זו איזו שהיא מחלה? (יש להצהיר שאני לא הוצאתי בעבר בהווה זרע לבטלה)
תשובה: כדאי שתגש לרופא ותתיעץ אתו, זה עלול להיות משהו בריאותי. מבחינה הלכתית, אם אינך מגרה את עצמך, לא בדמיונות והרהורים ולא במעשים, אין כאן הוצאת זרע לבטלה, ואין שום סיבה שתהיה מוטרד מכך.
שאלה: ככשרות לפסח: מה פירוש סימון הכשרות ת.א.ל על מוצרים כשרים לפסח? לדוגמא: כשל"פ רגילה ת.א.ל כשל"פ לאוכלי ת.א.ל
תשובה: על איזה מוצר מדובר? אנא שאל שנית